Don't Get Too Close

Don't Get Too Close (בעברית: אל תתקרב יותר מדי) הוא אלבום האולפן השלישי של התקליטן האמריקאי סקרילקס. הוא יצא לאור ב-18 בפברואר 2023 על ידי חברות התקליטים Owsla ואטלנטיק רקורדס, יום לאחר צאת אלבומו השני, Quest for Fire .

== רקע וקידום ==
ב-24 באוקטובר 2022, העלה התקליטן האמריקאי סקרילקס תמונה שלו מתקופת ילדותו לרשת הטוויטר, תחת הכיתוב "don’t get too close"<ref></ref>. ב-1 בינואר 2023 העלה לרשתות החברתיות טיזר מונפש הכולל את הלוגו שלו, תחת הכיתוב , כשברקע נשמעות דגימות שמע מהאלבומים החדשים<ref></ref><ref></ref>. ב-14 בפברואר 2023, נחשף בצורה רשמית שם האלבום, יחד עם עטיפתו ורצועת הכותרת שלו<ref></ref>.

ב-17 בפברואר 2023, יצא לאור אלבומו השני של סקרילקס, Quest for Fire , וביום למחרת, ב-18 בפברואר, יצא לאור בהפתעה אלבומו השלישי, במהלך הופעה עם המוזיקאים הבריטיים Four tet ופרד אגיין, באצטדיון הכדורסל מדיסון סקוור גארדן, מנהטן שבניו יורק, בארצות הברית. באותו אירוע ביצע סקרילקס כמה משירי Don't Get Too Close, וחולקו בו תקליטי בוטלג של האלבום<ref></ref>. בהודעה שפרסם כינה סקרילקס את האלבום: "שונה בהרבה מ-Quest For Fire<ref></ref>.

צמד האלבומים הם אלבומי הסולו הראשונים של סקרילקס מאז צאת אלבום הבכורה שלו, Recess, במרץ 2014<ref></ref>.

== סינגלים ==
"Don't Go" יצא לאור ב-20 באוגוסט 2021, בשיתוף פעולה עם הזמר-יוצר הקנדי ג'סטין ביבר, והראפר האמריקאי דון טוליבור<ref></ref><ref></ref><ref></ref>. השיר היה אמור לצאת במקור כחלק מאלבום האולפן השישי של ביבר, Justice, אך בסופו של דבר לא היה מוכן בזמן לעריכה הסופית של האלבום, מה שהוביל לכך שהשיר יצא מאוחר יותר כסינגל בפני עצמו<ref></ref>. עם יציאתו נכנס היישר לעשיריה הראשונה במצעדים בניו זילנד<ref></ref>, הולנד<ref></ref> ויפן<ref></ref>, ולעשרים שירים המובילים באוסטרליה<ref></ref>.

"Way Back" יצא לאור כסינגל ב-6 בינואר 2023, בהשתתפות הזמרת האנגלייה PinkPantheress והראפר האמריקאי טריפי רד<ref></ref><ref></ref>, וב-26 בינואר 2023, יצא "Real Spring" בהשתתפות הראפר השוודי בליידי<ref></ref><ref></ref><ref></ref>.

הסינגל "Don't Get Too Close" יצא לאור ב-13 בפברואר, בהשתתפות ביבי בורלי . בוידאו-קליפ של השיר, אשר נוצר על ידי Jasper Heenan ו-Sturdy Co, מוצגת אנימציה של יצור דמוי קיפוד שקוציו מהולים בדם<ref></ref>. אותו קיפוד אשר מופיע על עטיפת האלבום<ref></ref>.

== קבלה ביקורתית ==
בביקורת על האלבום עבור פיצ'פורק, צ'אל רייבנס תיאר אותו כאלבום ייחודי ומסקרן, אשר מציג את עולמו הפנימי של האמן על ידי מיזוג של ז'אנרים כמו אימו, ראפ, ג'יי-פופ, ומוזיקת משחקי וידאו . הוא הוסיף כי האלבום הרפתקני יותר, אך מוצלח פחות מבין שני האלבומים, וציין שסביר שהוא יבלבל את מעריציו הוותיקים של סקרילקס, תוך כדי שהוא פותח דלתות חדשות עבור האמן.

דייוויד קובלד ממגזין The Line of Best Fit כתב כי הוצאת האלבום בהפתעה, 24 שעות אחרי Quest For Fire, הינה "צעד מטורף". לא רק עקב העבודה העצומה הנדרשת לשם כך, אלא גם בגלל העובדה שהאלבום יושווה כל הזמן לקודמו. הוא מצא הקשרים שונים, ומאפיינים דומים בין שירי האלבום המשלימים זה את זה, ותהה האם היה עדיף ש-"Don't Get Too Close" היה יוצא ראשון<ref name=":0"></ref>.

מבחינה מוזיקלית, קובלד תיאר את האלבום כאוסף נהדר של פופ אורבני עם מאפיינים של EDM, וציין כי הסינגל "Don't Go", בליווי גיטרות קלאסיות בסגנון "Despacito", ובהשתתפות זמר הפופ ג'סטין ביבר, מעיד על כך ש-Don't Get Too Close הוא תקליט פופ יותר מאשר Quest For Fire<ref name=":0" />.

טאוויס קולס מעיתון The Daily Campus , תיאר את האלבום כסטנדרטי, משעמם, חסר משמעות, פחות רציני לעומת קודמו, וככזה שלא משקף דיו את הכישרון של האמן לעיצוב סאונד ייחודי. עם זאת, הוא החריג את רצועת הכותרת כרצועה מעניינת במקצת<ref></ref>.

== רשימת רצועות ==

== מיקומי שיא ==

== קישורים חיצוניים ==

* 
* 
* 

== הערות שוליים ==

קטגוריה:אלבומי חברת אטלנטיק רקורדס